รัฐบาลไทย-ข่าวทำเนียบรัฐบาล-พม. รณรงค์เชิญชวนสังคมไทยรดน้ำขอพรผู้สูงอายุ เนื่องในวันผู้สูงอายุแห่งชาติ และวันแห่งครอบครัว พร้อมจัดโครงการแผ่นดินเดียวกัน น้อมนำกระแสพระราชดำรัส ร.9 “เข้าใจ เข้าถึง และพัฒนา”
วันพุธที่ 11 เมษายน 2561
พม. รณรงค์เชิญชวนสังคมไทยรดน้ําขอพรผู้สูงอายุ เนื่องในวันผู้สูงอายุแห่งชาติ และวันแห่งครอบครัว พร้อมจัดโครงการแผ่นดินเดียวกัน น้อมนํากระแสพระราชดํารัส ร.9 “เข้าใจ เข้าถึง และพัฒนา”
พม. รณรงค์เชิญชวนสังคมไทยรดน้ําขอพรผู้สูงอายุ เนื่องในวันผู้สูงอายุแห่งชาติ และวันแห่งครอบครัว พร้อมจัดโครงการแผ่นดินเดียวกัน น้อมนํากระแสพระราชดํารัส ร.9 “เข้าใจ เข้าถึง และพัฒนา”
วันนี้ (11 เม.ย.61) เวลา 13.30 น. กระทรวงการพัฒนาสังคมและความมั่นคงของมนุษย์ (พม.) แถลงข่าวเกี่ยวกับการดําเนินงานตามภารกิจสําคัญของกระทรวง พม. ได้แก่ 1) การรณรงค์เชิญชวนสังคมไทยรดน้ําขอพรผู้สูงอายุ เนื่องในวันผู้สูงอายุแห่งชาติ 2) การรณรงค์เนื่องในวันแห่งครอบครัว พ.ศ.2561 3) รายงานสถานการณ์ทางสังคม (การเฝ้าระวังเด็กในช่วงปิดเทอม) 4) กิจกรรมการแลกเปลี่ยนเรียนรู้เพื่อพัฒนาทักษะชีวิตเด็กต่างวัฒนธรรม โครงการแผ่นดินเดียวกัน ปี 2561 และ 5) ความคืบหน้าผลการตรวจสอบการทุจริตเงินสงเคราะห์คนไร้ที่พึ่ง โดยมีนางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รักษาราชการแทน ปลัด พม.)เป็นประธานการแถลงข่าว พร้อมด้วย นางธนาภรณ์ พรมสุวรรณ อธิบดีกรมกิจการผู้สูงอายุ นายเลิศปัญญา บูรณบัณฑิต อธิบดีกรมกิจการสตรีและสถาบันครอบครัว นายสุทธิ จันทรวงษ์ รองอธิบดีกรมกิจการ เด็กและเยาวชน นางนภา เศรษฐกร อธิบดีกรมพัฒนาสังคมและสวัสดิการ และนางสุวรีย์ ใจหาญ ที่ปรึกษาวิชาการพัฒนาสังคม ร่วมแถลงข่าว ณ ห้องประชุมชั้น 8 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
จากกรณีที่โฆษกประจําสํานักนายกรัฐมนตรี แถลงภายหลังการประชุมคณะรัฐมนตรี (ครม.) ว่า ครม.เห็นชอบตามที่พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เสนอให้ผู้บริหารกระทรวง จํานวน 3 คน ออกจากราชการไว้ก่อน จากกรณีที่ถูกกล่าวหาว่าทุจริตเงินสงเคราะห์ผู้ยากไร้ ประกอบด้วย1) นายพุฒิพัฒน์ เลิศเชาวสิทธิ์ ปลัดกระทรวง พม. 2) นายณรงค์ คงคํา รองปลัดกระทรวง พม.และ3) นายธีรพงษ์ ศรีสุคนธ์ ผู้ตรวจราชการกระทรวง พม.ส่วนผู้ที่เกี่ยวข้องที่เหลืออยู่ในขั้นตอนการสอบสวนต่อไป
รัฐบาลได้ตระหนักถึงคุณค่าและความสําคัญของผู้สูงอายุ โดยได้มอบหมายกระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) เป็นกลไกสําคัญในการขับเคลื่อนนโยบายในการดําเนินงานด้านผู้สูงอายุร่วมกับหน่วยงานภาคีเครือข่ายภาครัฐ ภาคเอกชน และภาคประชาสังคม ตามแนวทางประชารัฐ เพื่อเตรียมความพร้อมสู่การเป็นสังคมสูงอายุ และได้กําหนดให้วันที่ 13 เมษายนของทุกปี เป็นวันผู้สูงอายุแห่งชาติ อีกทั้งได้มีการจัดให้มีกิจกรรมต่างๆ สําหรับผู้สูงอายุของทุกปี ซึ่งทางกระทรวง พม. ได้รณรงค์สร้างความตระหนักถึงคุณค่าและความสําคัญของผู้สูงอายุ โดยกําหนดให้ดอกลําดวน เป็นดอกไม้สัญลักษณ์ผู้สูงอายุ เนื่องจากลําดวนเป็นพืชยืนต้นที่มีอยู่มากในสวนสมเด็จพระศรีนครินทราบรมราชชนนี เป็นต้นไม้ที่ให้ความร่มเย็น มีอายุยืน มีใบเขียวตลอดปี ให้ร่มเงาดีและดอกมีสีนวล กลิ่นหอม กลีบแข็งไม่ร่วงง่าย เหมือนกับผู้ทรงวัยวุฒิที่คงคุณธรรมความดีงามไว้ให้เป็นแบบอย่างแก่ลูกหลานตลอดไป และขอเชิญชวนประชาชนร่วมรดน้ําขอพรผู้สูงอายุ เพื่อเป็นสิริมงคลเนื่องในเทศกาลสงกรานต์
เนื่องในวันที่ 14 เมษายน ของทุกปีเป็น "วันแห่งครอบครัว” กรมกิจการสตรีและสถาบันครอบครัว (สค.) ได้ร่วมกับสวนดุสิตโพล มหาวิทยาลัยสวนดุสิต ทําการสํารวจพฤติกรรมและกิจกรรมที่ประชาชนมักทําร่วมกับครอบครัวในช่วงเทศกาลวันสงกรานต์ ประจําปี 2561 โดยทําการสํารวจประชาชนที่พักอาศัยในกรุงเทพมหานครจํานวน 1,055 คน พบว่า ร้อยละ 43.7 มีแผนที่จะเดินทางกลับบ้านที่ต่างจังหวัด ร้อยละ 43.13 ไม่ได้เดินทางไปต่างจังหวัดเนื่องจากเป็นคนกรุงเทพฯ โดยกําเนิด, ต้องการพักผ่อนหรือท่องเที่ยวสงกรานต์ในกรุงเทพมหานคร, ต้องทํางาน ฯลฯ และร้อยละ 13.18 ได้มีการวางแผนไปท่องเที่ยว ทั้งในและต่างประเทศ โดยในประเทศประชาชนส่วนใหญ่นิยมไปจังหวัดระยองและเชียงใหม่เท่ากัน รองลงมาคือภูเก็ต ตามลําดับ ส่วนต่างประเทศ ส่วนใหญ่วางแผนที่จะเดินทางไปประเทศญี่ปุ่นมากที่สุด รองลงมาคือจีน และเกาหลีใต้ ตามลําดับ นอกจากนี้ ได้ทําการสํารวจความคิดเห็นของประชาชนเกี่ยวกับกิจกรรมที่ไม่ควรทําในช่วงวันสงกรานต์ ผ่านทางเครือข่าย Social Media เช่น Line, Facebook จํานวน 320 คน พบว่า ร้อยละ 32.50 เห็นว่าการดื่มสุราเป็นสิ่งที่ไม่ควรทํามากที่สุด รองลงมา คือ การเมาแล้วขับ คิดเป็นร้อยละ 17.50 และการทะเลาะวิวาท คิดเป็นร้อยละ 3.13 ตามลําดับ
สําหรับกิจกรรมการแลกเปลี่ยนเรียนรู้เพื่อพัฒนาทักษะชีวิตเด็กต่างวัฒนธรรมโครงการแผ่นดินเดียวกัน เกิดจากกรมกิจการเด็กและเยาวชน (ดย.) ได้น้อมนํากระแสพระราชดํารัสของพระบาทสมเด็จพระปรมินทรมหาภูมิพลอดุลยเดช "เข้าใจ เข้าถึง และพัฒนา” มาเป็นแนวทางในการแก้ไขปัญหาและพัฒนาจังหวัดชายแดนภาคใต้ จึงได้ดําเนินงานโครงการแผ่นดินเดียวกันขึ้น เพื่อส่งเสริมประสบการณ์ พัฒนาทักษะชีวิตให้เด็กและเยาวชนให้เกิดการเรียนรู้ในการใช้ชีวิตร่วมกันท่ามกลางความหลากหลายของวัฒนธรรม ศาสนา และวิถีชีวิต ได้รับรู้ถึงความสงบสุขของประเทศไทย ในภูมิภาคอื่น ให้เกิดความสมานฉันท์ และเอื้ออาทรต่อกัน รวมทั้งเป็นการเตรียมสร้างกําลังคนรุ่นใหม่ให้ก้าวเข้าสู่สังคมที่เปลี่ยนแปลงในอนาคต เป็นการสร้างเครือข่ายเด็กและเยาวชนให้มีการพัฒนาตนเอง ครอบครัว และชุมชน อันจะส่งผลดีต่อการพัฒนาพื้นที่จังหวัดชายแดนภาคใต้ โดยการนําเด็กจากพื้นที่ 5 จังหวัดภาคใต้ (นราธิวาส ปัตตานี ยะลา สงขลา และสตูล) จํานวน 75 คน เจ้าหน้าที่ดูแลเด็ก จาก 5 จังหวัด ๆ 2 คน รวม 10 คน เด็กและครอบครัวรับรองในจังหวัดลพบุรี จํานวน 75 ครอบครัว รวมถึงวิทยากร และเจ้าหน้าที่ รวม 15 คน เข้ารับการอบรมเชิงปฏิบัติการ "การพัฒนาทักษะชีวิตเด็ก” ดําเนินการระหว่างวันที่ 20-24 เมษายน 2561 ณ สถานที่ฝึกอบรม จังหวัดลพบุรี และกิจกรรมแลกเปลี่ยนเรียนรู้ระหว่างภาค และการพักกับครอบครัวรับรอง ระหว่างวันที่ 25 เมษายน – 2 พฤษภาคม 2561 ณ ชุมชนในจังหวัดลพบุรี อีกทั้งมีการสรุปบทเรียนประเมินผล ระหว่างวันที่ 3-4 พฤษภาคม 2561 ณ สถานที่ฝึกอบรม กรุงเทพมหานคร
นอกจากนี้ กระทรวง พม. โดย นางสุวรีย์ ใจหาญ ที่ปรึกษาวิชาการพัฒนาสังคม ได้มีการรายงานสถานการณ์ทางสังคมประเด็นการเฝ้าระวังเด็กในช่วงปิดเทอมโดย ในช่วงไตรมาสที่ 1 ปี 2561 (มกราคม-มีนาคม 2561) พบว่า สถานการณ์ด้านเด็กและเยาวชน มีประเด็นสําคัญ 2 ประเด็นที่ควรเตือนสังคมให้เฝ้าระวัง ในช่วงปิดเทอมและเทศกาลสงกรานต์ คือ อุบัติเหตุบนท้องถนน และเด็กจมน้ําเสียชีวิต สําหรับในปีที่ผ่านมา มีสถิติภาพรวมการเกิดอุบัติเหตุบนท้องถนนสูงถึง 84,943 ราย มีผู้เสียชีวิต 8,616 ราย เพิ่มขึ้นถึงร้อยละ 9.3 และในช่วงต้นปี 2561 สถิติยังไม่ลดลง จากข้อมูลของกรมป้องกันและบรรเทาสาธารณภัยกระทรวงมหาดไทย พบว่าเด็กอายุ 15-19 ปี ประสบอุบัติเหตุสูงสุดเมื่อเทียบกับวัยอื่นๆ ร้อยละ 73 มีสาเหตุมาจากการขับขี่รถจักรยานยนต์และไม่สวมหมวกนิรภัย และสําหรับอุบัติเหตุจมน้ํา เป็นอีกสาเหตุหนึ่งของการเสียชีวิตของเด็กไทยอายุต่ํากว่า 14 ปี ที่ผ่านมา มีเด็กเสียชีวิตจากอุบัติเหตุจมน้ํา เกือบ 700 รายต่อปี และในช่วงต้นปี 2561 มีเด็กประสบอุบัติเหตุจมน้ํา 397 คน เสียชีวิต 51 คน กลุ่มเด็กที่ต้องเฝ้าระวังคือ เด็กอายุต่ํากว่า 5 ปี 5-6 ปี และ10- 14 ปี เดือนที่ประสบอุบัติเหตุมากที่สุด คือ เดือนตุลาคม เมษายน และมีนาคม ทั้งนี้ กระทรวง พม. จึงขอเชิญชวนผู้เกี่ยวข้องทุกฝ่ายร่วมกันลดอุบัติเหตุในเด็กในช่วงเทศกาลสงกรานต์และช่วงปิดเทอม ด้วยการป้องกัน ลดปัจจัยเสี่ยง เริ่มจากความไม่ประมาท ตระหนักในความปลอดภัยบนท้องถนน ร่วมกันเตือนภัยและรณรงค์ให้สังคมตระหนักถึงความเสี่ยง ความร้ายแรงของอุบัติเหตุในเด็กย่างทั่วถึงและต่อเนื่อง